HY was ’n lid van die Americans, aan drank verslaaf en in en uit in die hof en tronk todat hy besluit het tot hiertoe en nie verder nie.
“Ek was ’n rebel wat my eie kop gevolg het. Ek was soet in die huis, maar stout buite en is voortdurend deur die polisie gewaarsku.
“Ek was vir dertien sake in die hof en verhoorafwagtend in die tronk, maar met die Vader se genade is ek op alle sake onskuldig bevind. Ek was in die hof vir geweld, poging tot moord, maar nooit vir diefstal of verkragtings nie.
Sy dogter het hom op ’n Sondag in die tronk besoek en daardie dag het hy besluit: “Ek kom nie weer na dié plek toe nie.”
Hy het in 2004 besluit om pad te gee uit Dysselsdorp en het by ’n tante in Kathu in die Noord-Kaap gaan woon.
Daar was hy vir ’n tyd lank ’n polisiereservis voordat hy na Kaapstad verhuis en sekuriteitswerk gedoen het.
Ferreira vertel dat hy in 2011 in die huwelik getree het. Drie dogters is uit die huwelik gebore is.
Ferreira vertel dat hy ook groot dank verskulidg is aan ’n plaaslike staatsaanklaer, Corné Pretorius, wat bewus was van sy regstudie en hom altyd in die hof aangemoedig het om daarmee voort te gaan.
Ferreira is die seun van John en Johanna Morris van Dysselsdorp en het nog ’n broer. Sy pa is in 2010 oorlede. Hy het sy laerskoolopleiding aan St Konrad Primêr ontvang en in 1997 aan die Dysselsdorp Sekondêre Skool gematrikuleer.
Deur Ilze-Mari Gründling DIE Wes-Kaapse Departement van Gesondheid het vroeër die maand saam met Age in Action (die Suid-Afrikaanse...